open-index/open-wikipedia-markdown huggingface dataset:
Australijos tarptautinė automobilių paroda

**Australijos tarptautinė automobilių paroda** () – kasmetinė automobilių paroda, vykstanti Australijoje, Sidnėjaus arba Melburno mieste. Iki 2010 m. Sidnėjuje vykusios parodos abu miestai rengė atskiras kasmetines parodas. Melburno renginys vadinosi **Melburno tarptautinė automobilių paroda**, tuo tarpu Sidnėjaus – Australijos tarptautinė automobilių paroda (iki 2004 m. – **Sidnėjaus automobilių paroda**).

## Istorija
Melburno tarptautinė automobilių paroda vyko nuo 1925 iki 2009 m. Tai buvo ilgiausiai rengiama automobilių paroda Australijoje. Sidnėjaus paroda pradžioje vadinosi Sidnėjaus automobilių paroda, bet vėliau priimtas Australijos tarptautinės automobilių parodos (AIMS) pavadinimas.

AIMS buvo rengiama kasmet, Sidnėjuje iki 2008 m., kai dėl pasaulinės finansų krizės ir menko lankomumo 2008 metais buvo nutraukta 2009 m. paroda. Dar iki 2008 m. parodos Sidnėjuje, AIMS organizuotojas *Federal Chamber of Automotive Industries* (FCAI) ir Melburno tarptautinės automobilių parodos organizuotojas *Victorian Automobile Chamber of Commerce* (VACC) nutarė apsvarstyti galimą abiejų parodų sujungimą. 2009 m. vasario 3 d. buvo pranešta, kad nutarta sujungti FCAI ir VACC į bendrą įmonę, organizuosiančią kasmetinę automobilių parodą, kas dveji metai vyksiančią viename iš Melburno ar Sidnėjaus miestų, pradedant 2010 metais.

### Sidnėjus

Sidnėjaus automobilių paroda () nuo 1987 m. vyko *Sydney Showground* aikštėje, *Moore Park* parke. 1988 m. parodos vieta buvo perkelta į prie Darlingo įlankos įsikūrusį Sidnėjaus parodų ir konferencijų centrą.

### Melburnas
Pirmoji Melburno automobilių paroda () buvo surengta 1925 m. balandžio 30 d. Iki 1996 m. ji vyko *Royal Exhibition Building* pastate, vėliau buvo perkelta į Melburno parodų centro kompleksą Sautbanke. Paskutinį kartą surengta 2009 m. ir vadinosi Melburno tarptautine automobilių paroda.

### 2012
2012 m. paroda vyko spalio 19–28 d. Sidnėjaus parodų ir konferencijų centre. Buvo pristatyta 400 automobilių.

## Išnašos

## Nuorodos

* Australijos tarptautinės automobilių parodos tinklalapis
Argentina 2014 m. žiemos olimpinėse žaidynėse

**[[Argentina]]** varžėsi **[[2014 m. žiemos olimpinės žaidynės|2014 m. žiemos olimpinėse žaidynėse]]** Sočyje, Rusijoje 2014 m. 7-23 dienomis. Šaliai atstovavo 7 sportininkai dvejose sporto šakose. Kalnų slidininkas Cristian Javier Simari Birkner buvo vėliavnešys antrą kartą iš eilės. Tai taip pat trečias kartas iš eilės, kai Simari Birkner šeimos narys neša vėliavą.

## Dalyviai

## Kalnų slidinėjimas

Pagal finalinį kvotų paskelbimą, išleistą 2014 m. sausio 20 d., Argentinai atiteko šešios kvotos vietos. Trijų olimpiadų dalyvė Maria Belen Simari Birkner nepateko į komandą, todėl jos brolis Cristian subūrė grupę žmonių, kurie pasirašė peticiją Maria Belen priėmimui į komandą. Jie teigė, esą dalyvių atrinkimas buvo subjektyvus. Prašymas buvo nesėkmingas.

## Slidinėjimo lenktynės

Pagal finalinį kvotų paskelbimą, išleistą 2014 m. sausio 20 d., Argentinai atiteko viena kvotos vieta.

## Šaltiniai

## Nuorodos
* Argentina 2014 m. žiemos olimpinėse žaidynėse
Edrikas

**Edrikas** (; m. 686 m. rugpjūčio 31 d.) – Kento karalius (685–686), Egberto I sūnus.

## Biografija
Kai mirė jo tėvas, Edrikas buvo dar labai jaunas, ir todėl Kento karaliumi tapo jo dėdė Chlotcheras. Galimai, sulaukus pilnametystės Edrikas pradėjo valdyti kartu su dėde. Edriko valdymas buvo neilgas. „Anglosaksoniškoje kronikoje“ skelbiama apie Vesekso karaliaus Kedvalos ir jo brolio Mulos Kento puolimą 686 metais. Tikėtina, kad Edrikas žuvo mūšyje su jais..

## Išnašos

## Literatūra
* Англосаксонские хроники
* Беда Достопочтенный. «Церковная история народа англов»

## Nuorodos
*
Sletaratinduras

**Sletaratinduras** () – aukščiausias Farerų salų kalnas, iškilęs 880 metrų virš jūros lygio. Stūkso šiaurinėje Eisturojaus salos dalyje, tarp Eidžio, Džegvo ir Funinguro kaimų. Funinguras įsikūręs kalno papėdėje. Sletaratinduras reiškia 'plokščią viršūnę'. Nuo kalno viršūnės yra matomos visos Farerų salos. Į šiaurės rytus nuo kalno stūkso antras pagal dydį Farerų kalnas – Grafelis (856 m).

Pagal Gineso rekordų knygą (GRK), Sletaratinduras yra objektas, turintis ilgiausią matomumą. Nuo kalno viršūnės yra matomas Vatnajokudlis (2119 m). GVR teigia, kad dėl atmosferos refrakcijos šviesos lenkimo poveikio gali būti matoma Islandija, nutolusi 550 km nuo Farerų.

## Šaltiniai
Grafelis

**Grafelis** () – antras pagal aukštį Farerų salų kalnas, stūksantis Eisturojaus saloje. Iškilęs 856 metrus virš jūros lygio. Sletaratinduras (aukščiausia Farerų viršūnė) nutolęs į pietryčius nuo Grafelio.

## Šaltiniai
Elfrikas

**Elfrikas** () – Kento karalius. Vitredo jaunesnysis sūnus, 725 metais kartu su broliais padalino tėvo valdas.

## Šaltiniai
* http://www.allmonarchs.net/uk/other/saxon/kent/aelfric.html 
* D. E. Greenway, B. F. Harvey, Michael Lapidge (Hrsg.): *Gesta Regum Anglorum: The History of the English Kings. General Introduction and Commentary Vol. 2 (Oxford Medieval Texts)*, Oxford University Press, 1999, ISBN 978-0-19-820682-8.
* John Cannon, Anne Hargreaves: *The Kings and Queens of Britain*, Oxford University Press, 2009 (2. überarb. Aufl.), ISBN 978-0-19-955922-0
* Barbara Yorke: *Kings and Kingdoms of early Anglo-Saxon England*, Routledge, London-New York 2002, ISBN 978-0-415-16639-3.
* D. P. Kirby: *The Earliest English Kings*, London-New York Routledge, London-New York 2000, ISBN 978-0-415-24211-0
* Alric 2 in Prosopography of Anglo-Saxon England (PASE)
* Ealrich in Foundation for Medieval Genealogy
* Kelly, S. E. 1995. Charters of St. Augustine’s Abbey Canterbury and Minster-in-Thanet. *Anglo-Saxon Charters* 4.
Vufa

**Vufa** () – anglų vadas ir buvusio vado Vechos sūnus. VI amžiaus vidury anglai vadovaujant Vufai užėmė Kair-Ventą, o 571 metais Vufa Sujungė dvi tautas – Norfolko ir Safolko. Tais pačiais metais jis buvo karūnuotas pirmuoju Rytų Anglijos karaliumi.

## Literatūra
* 
* 

## Nuorodos
* Vufa
Los Andželo automobilių paroda

**Los Andželo automobilių paroda** () – kasmetinė automobilių paroda, vykstanti Los Andželo parodų centre, lapkričio pab. – gruodžio pr. Parodą koordinuoja Tarptautinė automobilių gamintojų organizacija (). Paroda vyksta dešimt dienų ir apima 71 000 m² plotą.

Kiekvienais metais LA paroda prasideda dvejomis spaudai skirtomis dienomis, kurių metu apsilanko būriai žurnalistų, automobilių dizainerių ir pramonės atstovų. 2008 m. pasiektas automobilių gamintojų debiutų rekordas – 23 pasaulio ir 15 Šiaurės Amerikos gamintojų. Spaudos diena taip pat apima Automobilių spaudos gildijos (*Motor Press Guild*) finansuojamus pusryčius, Metų žaliojo automobilio (*Green Car of the Year*) apdovanojimo įteikimą ir kt.

Atsižvelgiant į tai, kad vairuotojui padedančios naujosios technologijos, tokios kaip debesų kompiuterija pagrįsta informacijos įranga, vis labiau plinta automobilių pramonėje, nutarta sukurti atskirą renginį Connected Car Expo. Connected Car Expo apima vieną dieną vykstančią konferenciją ir trijų dienų parodą, kurioje automobilių ir technologijų gamintojai pristato ateities automobilių inovacijas ir dizainus.

## Istorija
Pirmoji Los Andželo automobilių paroda įvyko 1907 m., *Morley’s Skating Rink* čiuožyklos pastate. Tuomet buvo pristatyti 99 automobiliai. Augant automobilių pramonei, XX a. 3-ąjį dešimtmetį parodos vieta keitėsi keturis kartus, siekiant sutalpinti vis daugėjančių eksponentų. 1929 m. metu vienas iš lėktuvų eksponatų užsiliepsnojo, liepsnos gretai persimetė po visas parodos patalpas. Buvo patirta daugiau kaip 1 mln. JAV dolerių žala. Su bendruomenės pagalba paroda jau kitą dieną atidaryta *Shrine Auditorium* parodų centre.

Paroda neprarado pasisekimo iki pat 4-ojo dešimtmečio pabaigos, kuomet jos populiarumas smuko dėl Antrojo pasaulinio karo. 1940–1951 m. paroda nevyko. Po pertraukos paroda iš naujo atidaryta 1952 m. *Pan Pacific Auditorium* parodų centre. Buvo pristatyti 152 automobiliai, įskaitant ir pristatytus tarptautinių gamintojų. Vėliau paroda vis augo iki kol pasiekė dabartinį populiarumo lygį.

## Išnašos

## Nuorodos

* Oficiali svetainė
NATO vėliava

**NATO vėliava** – Šiaurės Atlanto sutarties organizacijos (NATO) ženklas, kurį sudaro tamsiai mėlynas stačiakampis ir balti kompaso fragmentai jo viduryje. Spalva simbolizuoja Atlanto vandenyną, o skritulys viduryje – vienybę. Kompaso fragmentai atspindi taikos kryptis.

Vėliava buvo įteisinta 1953 m. spalio 14 d., praėjus ketveriems metams po organizacijos įsteigimo.

Pirmą kartą vėliava iškelta 1953 m. lapkričio 9 d. parodos atidarymo Paryžiuje metu. Tiksli ceremonija nėra žinoma, nes neišliko šiame renginyje sakytų kalbų dokumentai.

## Išnašos
Čadinės kalbos

**Čadinės kalbos** yra afroazinių kalbų šeimos atšaka, kuria priklauso 150 smulkių kalbelių. Jomis kalbama Afrikos Sahelio zonoje, ten kur dabar yra šiaurės Nigerija, pietų Nigeris, pietų Čadas, šiaurės Kamerūnas. Svarbiausia čadinė kalba yra hausų kalba, naudojama kaip *lingua franca* didelėje Sahelio zonos atkarpoje.

## Klasifikacija
Išskiriamos keturios pagrindinės čadinės grupės šakos:

* Vakarų čadinės kalbos – vartojamos šiaurės Nigerijoje ir pietų Nigeryje. Joms priklauso dvi atšakos:
** Hausų kalba, angų kalbos, ronų kalbos, bole kalbos;
** Bade kalbos, vardži kalbos, barava kalbos.
* Biu-Mandaros kalbos – šią grupę sudaro keliasdešimt smulkių kalbelių, kurios grupuojamos į tris grupes;
* Rytų Čadinės kalbos – vartojamos pietų Čade ir šiaurės Kamerūne. Joms priklauso dvi atšakos:
** sibinių kalbos, miltu kalbos, nancerių kalbos, gabre kalbos;
** dabgla kalbos, mubi kalbos, sokoro kalbos.
* Masų kalbos
Šanchajaus automobilių paroda

**Šanchajaus automobilių paroda** () – tarptautinė automobilių paroda, kas dveji metai vykstanti Šanchajaus (Kinija) Pudongo rajone įsikūrusiame Šanchajaus naujajame tarptautiniame parodų centre. Pirmąkart surengta 1985 m. 2004 m. birželį Šanchajaus automobilių paroda tapo pirmąją Kinijos automobilių paroda, kurią pripažino Pasaulinė parodų industrijos asociacija (UFI). Šanchajaus paroda vyksta nelyginiais metais, lyginiais metais vyksta kita Kinijos automobilių paroda Pekine.

Paroda trunka devynias dienas. Parodos plotas – 250 000 m² (iš kurių 200 000 m² yra po stogu).

## Nuorodos

* Oficiali svetainė  (anglų k.)
* Oficiali svetainė  (kinų k.)
Funinguras

**Funinguras** () – kaimas šiaurės vakarinėje Eisturojaus salos dalyje, Fareruose. Nuo 2009 m. sausio 1 d. priklauso Runaviko savivaldybei. Į vakarus nuo kaimo stūkso aukščiausias Farerų kalnas – Sletaratinduras (882 m).
Kaime yra medinė bažnyčia, statyta 1847 m. Kaimas apsuptas kalnų.

## Galerija

Faroe Islands, Eysturoy, Funningur (4).jpg|Funinguro bažnyčia
Faroe stamp 494 Djurhuus poems - grimur kamban.jpg|Pašto ženklas
Faroe Islands, Eysturoy, Funningur (7).jpg|Funinguras


## Šaltiniai

## Nuorodos
* Nuotraukų galerija
Icelandair

**„Icelandair“** – pagrindinis Islandijos oro vežėjas, bazuojasi Keblaviko tarptautiniame oro uoste. Šiuo metu „Icelandair“ vykdo skrydžius į 35 miestus (16 šalių). Puiki Islandijos geografinė padėtis suteikia galimybę vykdyti jungiamuosius skrydžius. 2012 metais kompanija sulaukė 16 % daugiau keleivių nei 2011 m. Pagrindiniai orlaiviai naudojami flotilėje – Boeing B757.

## Istorija

Viskas prasidėjo, kai 1937 metais Akureiryje (Šiaurės Islandija) įsikūrė „**Flugfélag Íslands**“. Skrydžius „Flugfélag Íslands“ pradėjo 1938 m. vieninteliu tuo metu turėtu Waco YKS-7 hidroplanu. Kompanija 1939 metais patyrė nelaimę, dėl kurios kuriam laikui turėjo būti sustabdyta jos veikla. Po kurio laiko „Flugfélag Íslands“ persikėlė į Reikjaviką ir kompanijos veikla buvo pradėta iš naujo su dar vienu Waco YKS-7 hidroplanu. „Flugfélag Íslands“ pakeitė kompanijos vardą ir pasivadino „Iceland Airways“. 1942 metais flotilė buvo praplėsta vienu Beechcraft Model 18 ir dviem de Havilland Dragon Rapide lėktuvų modeliais. Vėliau, 1944 metais, „Icelandair“ pridėjo dar vieną Consolidated PBY Catalina lėktuvą. 1946 metais buvo įsigyti dar 6 Douglas DC-3 Dakota lėktuvai. 1950 metais kompanija pakeitė pavadinimą į dabar žinomą „Icelandair“.

1976 metais į kompanijos flotilės sąrašą pateko Boeing 727 orlaivis. 1971 metais buvo įsigytas dar vienas toks pat Boeing 727 modelis. Šiuo metu flotilėje 24 Boeing B757-200 modeliai.
Didysis Duimunas

**Didysis Duimunas** () – sala pietų Fareruose. Pasiekiama nuo jūros esant palankioms oro sąlygoms, tačiau sraigtasparnis skraidina du kartus per savaitę, ištisus metus. Saloje yra du kalnai: *Høgoyggj* (396 m) ir *Klettarnir* (308 m). 2011 m. duomenimis, saloje gyveno 8 žmonės.

## Galerija

Faroe_stamp_475_stora_dimun.jpg|Pašto ženklas „Didysis Duimunas“, išleistas 2004 m. sausio 16 d.
Faroe_stamp_490_coast_of_stora_dimun.jpg|Pašto ženklas „Didysis Duimunas“, išleistas 2004 m.
Stora_dimun_farm.jpg|Ferma
Stora_dimun_puffins_colony.jpg|Mormonas (*Fratercula arctica*)


## Šaltiniai

## Nuorodos

* Nuotraukų galerija
Biatlonas 2014 m. žiemos paralimpinėse žaidynėse

**[[Biatlonas]] [[2014 m. žiemos paralimpinės žaidynės|2014 m. žiemos paralimpinėse žaidynėse]]** vyko Lauros biatlono ir slidinėjimo komplekse (Krasnaja Poliana, Rusija) 2014 m. kovo 8, 11 ir 14 dienomis. Iš viso planuojama 18 rungčių.

## Rungtys
Programoje yra 6 rungčių tipai (3 vyrams ir 3 moterims), kurie yra suskirstyti į tris kategorijas pagal fizinę negalią (sėdomis, stovint ir su regos sutrikimais), todėl iš viso yra 18 rungčių. Stovintys biatloninikai yra tie, kurie turi judėjimo negalią, tačiau sugeba naudoti tą pačią įrangą kaip ir sportininkai be negalių, o sėdintys dalyviai naudoja monoslides. Slidininkai su regos sutrikimais varžosi padedami matančio gido ir su akustine taikinio sistema. Slidininkas su regos sutrikimais ir gidai laikomi komanda ir gauna du medalius.

;Vyrų rungtys
* 7,5 km
* 12,5 km
* 15 km

;Moterų rungtys
* 6 km
* 10 km
* 12,5 km

## Rungtynių tvarkaraštis

Visi laikai surašyti UTC+4 laiko juostoje.

## Medalių suvestinė

### Vyrų rungtys

### Moterų rungtys

## Taip pat skaitykite
* Biatlonas 2014 m. žiemos olimpinėse žaidynėse
Mičinesas

**Mičinesas** (, ) – vakariausia Farerų sala. Saloje yra vienintelė gyvenvietė tuo pačiu pavadinimu – Mičinesas.

Šiaurinėje salos pusėje yra *Korkadalur* slėnis, kuriame yra daug bazalto stulpų, vadinamų akmens medžiais. Vakaruose nuo Mičineso salos yra 1 km ilgio *Mykineshólmur* salelė, kurios vakariniame pakraštyje esti keletas kekurų. Salelėje 1909 m. buvo pastatytas švyturys. 40 m ilgio pėsčiųjų tiltas jungia salelės rytinį galą su Mičinesu.

## Geologija
Mičinesas priklauso seniausiai Farerų salų daliai ir susiformavo maždaug prieš 60 milijonų metų. Farerų bazaltas yra padalintas į tris išsiveržimo etapus: žemiausią ir seniausią, vidurinį, viršutinį ir jauniausią.

## Galerija

Mykines village may 2008 1.jpg|Mičinesas
Mykines map.jpg|Mičineso žemėlapis
Faroe stamp 028 mykines from above.jpg|Pašto ženklas


## Nuorodos

* Nuotraukų galerija
Mieganti Venera

**Mieganti Venera** – italų renesanso dailininko Džordžonės (apie 1477–1510) paveikslas, esantis Dresdeno Senųjų meistrų paveikslų galerijoje. Įvardijamas vienu garsiausių ir pirmųjų moters akto paveikslų Vakarų meno istorijoje.

## Apie paveikslą
Paveikslą tapė Venecijos dailės mokyklos dailininkas Džordžonė, bet nebaigė dėl staigios mirties nuo maro 1510 m. Paveikslo tapybą pratęsė Ticianas, kurio rankai priskiriama dangaus ir tolimojo peizažo detalių tapyba. Ticianas vėliau sukūrė paveikslą „Urbino Venera“, kuriame artimai sekė Džordžonės paveikslo vaizdiniu. Ticianas dešiniajama kampe buvo nutapęs Kupidoną, kuris 1843 m. buvo panaikintas dailininko Martin Schirmer. Tikriausiai Ticianas pridėjo ranką ir prie raudonų klosčių tapybos po Veneros galva. Bendrąja nuomone paveikslas vaizduoja alegorinę meilės išraišką.

Paveikslas tikriausiai buvo užsakytas Girolamo Marcello ir Morosina Pisani vestuvių 1507 m. spalio 7 d. proga. Girolamo Marcello buvo Džordžonės rėmėju ir turėjo tris jo paveikslus, įskaitant „Miegančią Venerą“. Pozuotojos asmenybė nežinoma. Paveikslas nepasirašytas. To meto vestuviniuose paveiksluose tarp aristokratų buvo įprasta vaizduoti Veneros vaizdinį, bet visai tikėtina, kad paveiksle vaizduojama nimfa. Pažymėtina, kad drapiruotės klosčių tonai po moters kūnu yra šalti, tokiu būdu mažinantys paveikslo erotinį charakterį.

Džordžonė buvo vienas pirmųjų menininkų Europoje, kuris stipriai akcentavo peizažo vaidmenį paveiksle. Jo rankai priklauso pirmuoju savarankišku peizažu įvardijamas paveikslas „Audra“. „Miegančioje Veneroje“ peizažas taip pat vaidina svarbų vaidmenį, gulinčios moters kūno linijos harmoningai atitinka peizažo kalvų linijas. Iki „Miegančios Veneros“ Europos mene nebuvo nuogos moters vaizdinių, neįpintų į biblijinių ar mitologinių istorijų rėmus. Apie 1510 m. Venecijos mene atsirado vaizdinių, kurie moters nuogumą vaizduoja kaip patį savaime paveikslo objektą ir tapybos tikslą. „Mieganti Venera“ laikoma pirmuoju šio žanro paveikslu, kuriuo artimai sekė vėlesni tapytojai Ticianas, Palma Vyresnysis, Džulijus Romanas, Rubensas, Nikola Pusenas, Engras, Eduaras Manė. Vienas iš esminių skirtumų tarp šių dailininkų darbų ir Džordžonės yra tas, kad „Miegančioje Veneroje“ vaizduojama moteris yra užsimerkusi (ar mieganti) ir nevaržomai leidžia žiūrovui stebėti jos kūną.

## Išnašos

## Nuorodos
* wga.hu 
* britannica.com
Sinplus

**Sinplus** – Šveicarijos duetas, kurį sudaro broliai Ivan ir Gabriel Broggini.

2011 m. gruodžio 10 d. vykusiame Šveicarijos nacionaliniame finale Sinplus buvo pasirinkti atstovauti Šveicarijai 2012 m. Eurovizijos dainų konkurse Baku, Azerbaidžane su daina „Unbreakable“. Eurovizijos pusfinalyje jie užėmė 11-ąją vietą ir nepateko į finalą.

Daina užėmė 34 vietą „Swiss Singles Chart“. Daina įtraukta į grupės debiutinį studijinį albumą „Disinformation“, kuris išleistas 2012 m. gegužę.

## Diskografija

### Albumai
* 2012 – *Disinformation*
* 2014 – *Up to Me*

### Singlai
* 2011 – Unbreakable
* 2013 – Phoenix From The Ashes
* 2014 – Up To Me

## Nuorodos

* Oficiali svetainė

|-
Titila

**Titila** () – Rytų Anglijos karalius, valdęs 578–593 m. Titila buvo Vufo sūnus ir tapo Rytų Anglijos karaliumi po tėvo mirties. Po Titilo mirties 593 metais karaliumi tapo jo vyresnysis sūnus Redvaldas.

## Literatūra
*
*
* 
* 
* 
*
Eskvinas

**Eskvinas** (), arba **Erkchenvinas** () – Esekso karalius, valdęs 547–568 metais.

547 metais Okta užpuolė Eseksą ir sutriuškino valdžiusį ten Ifį, kuris pabėgo į šiaurę, į Ebruko teritoriją. Po to į Esekso sostą buvo pasodintas Eskvinas (Erkchenvinas). 568 metais jis ir jo sūnūs buvo sakso Bedkos nužudyti, kuris ir tapo sekančiu Esekso karaliumi.

## Nuorodos
* Эсквин 
* England, Anglo-Saxon & Danish kings
* http://britanniae.ru/reconstr/asbretwaldas/asbretwaldas_text2.htm

## Literatūra
* Yorke, Barbara. «The Kingdom of the East Saxons.» *Anglo-Saxon England* 14 (1985): 1-36.
* D. P. Kirby: The Earliest English Kings, Routledge, 2000, ISBN 978-0415242110.
* E. B. Fryde et al. (Hrsg.):Handbook of British Chronology (Royal Historical Society Guides and Handbooks), Cambridge University Press, 1996, ISBN 978-0-521-56350-5, S. 9.
Mičinesas (gyvenvietė)

**Mičineso kaimas** (, ) – vienintelė gyvenvietė Mičineso saloje, vakarų Fareruose. Kaimas įsikūręs salos pakrantėje. Namų stogai apaugę durpėmis. 1878 m. pastatyta Mičineso bažnyčia. Yra viešbutis. Per gyvenvietę teka mažas upelis.

## Šaltiniai
Talorkas I

**Talorkas I** – piktų karalius, valdęs 452–456 m. Anielio sūnus.

## Biografija
Gimė V amžiuje. Pagal Piktų kroniką jis buvo Anielio sūnus ir Nechtono I brolis. Valdė du ar ketverius metus tarp Dresto I ir Nechtono I.

## Nuorodos
* Piktų kronika
Nechtonas I

**Nechtonas I** (**Nechtonas mak Eripas**; ) – piktų karalius, valdęs V arba VI amžiuje.

## Biografija

Nechtono brolis buvo Drestas I. Piktų kronika praneša apie jo dvidešimt ketverių metų valdymą. Nechtonas turėjo epitetus *Morbetas*, *Celchamotas* ir *Magnusas* (Didysis).

Tvirtinama, kad Boite prikėlė iš mirusių Nechtoną I.

## Literatūra
* Хендерсон Изабель. Пикты. Таинственные воины древней Шотландии / Перевод с англ. Н. Ю. Чехонадской. – М.: ЗАО Центрополиграф, 2004. – 217 с. – (Загадки древних цивилизаций). – 7 000 экз. – ISBN 5-9524-1275-0

## Šaltiniai
Sornfelis

**Sornfelis** () – 749 m aukščio plynaukštė Streimojaus saloje, Fareruose. Stūkso 12 km (20 km keliu) į šiaurę nuo Torshauno. 1999 m. įrengta Sornfelio meteorologijos stotis.

2000 m. Sornfelio meteorologijos stotyje užfiksuota temperatūra:
# Vidutinė metinė oro temperatūra: +1,7° C
# Šalčiausia (balandis): -2,2° C
# Šilčiausia (rugpjūtis): +6,5° C

## Galerija

Sornfelli, Faroe Islands.JPG|Radarų bazė
31-01 12.22 2004 Sornfelli.JPG|Sornfelis 749 m
31-01 2004 Kaldbaksbotnur.jpg|Sornfelio plynaukštė 
Sornfelli, Faroe Islands (4).JPG|Sornfelio plynaukštė


## Nuorodos

* Sornfelis
Įspūdis, saulėtekis

**Įspūdis, saulėtekis** () – impresionisto Klodo Monė paveikslas, nutapytas 1872 m. Iš paveikslo kilo meno judėjimo, impresionizmo, pavadinimas.

## Apie paveikslą
Vengdamas konflikto, per Prancūzijos-Prūsijos karą (1870–1871 m.), K. Monė pabėgo į Angliją. Po grįžimo į Prancūziją 1872 m. Monė nutapė paveikslą „Įspūdis, saulėtekis“. Pirmą kartą kūrinys buvo eksponuojamas pirmojoje nepriklausomoje impresionistų parodoje 1874 m. Dailės kritikas Louis Leroy, sužavėtas kūrinio titulo, pavadino parodos dailininkus *impresionistais*. Dabar paveikslą galima pamatyti *[[Musée Marmottan Monet]]* muziejuje Paryžiuje, Prancūzijoje.

1985 m. paveikslas buvo pavogtas iš *Musée Marmottan Monet* ir 1990 m. grąžintas, 1991 m. vėl pradėtas eksponuoti muziejuje.

Paveiksle vaizduojamas Havro uosto kraštovaizdis ryte. K. Monė, kaip ir kituose savo darbuose, tapė garų, dūmų, miglos vaizdus. Nėra išryškinama horizonto linija, saulė yra tokio pat ryškumo kaip ir dangus. Įdomu tai, kad paveikslą padarius nespalvotą, saulė beveik išnyksta iš vaizdo. Tai labai prisideda prie paveikslo realistiškos kokybės.

## Nuorodos
* Klodo Monė ir kitų impresionistų darbai Musée Marmottan Monet
Biatlonas 2014 m. žiemos paralimpinėse žaidynėse – Vyrų 7,5 km

**[[2014 m. žiemos paralimpinės žaidynės|2014 m. žiemos paralimpinių žaidynių]] vyrų 7,5 km biatlono** rungtis vyks Lauros biatlono ir slidinėjimo komplekse šalia Krasnaja Polianos. Rungtynės vyks kovo 8 d., šeštadienį.

## Su regos sutrikimais

## Sėdomis

## Stovint
Space Brothers

**Space Brothers** () – japonų manga komiksai, kurių autorius Chūya Koyama. Komiksai leidžiami leidyklos „Kodansha“ žurnale „Weekly Morning“ nuo 2008 m. sausio.

2011 m. komiksai buvo apdovanoti „Shogakukan“ ir „Kodansha“ teikiamais apdovanojimais už geriausią nespecializuoto žanro manga. Studijos „A-1 Pictures“ sukurta anime adaptacija Japonijoje rodoma nuo 2012 m. balandžio 1 d. 2012 m. gegužės 5 d. pasirodė manga motyvais paremtas vaidybinis filmas.

Pasakojama apie du brolius, kosmonautą Hibito Namba ir jo vyresnįjį brolį Mutą, kuris bando sekti jaunesniajam broliui įkandin ir tokiu būdu įgyvendinti savo svajonę – tapti kosmonautu.

## Siužetas

2006 metų vasarą Muta Namba ir jo jaunesnysis brolis Hibito tampa, jų manymu, prieš jų akis apsireiškusio NSO, kuris nuskrenda link Mėnulio, liudininkais. Hibito pareiškia, kad užaugęs jis nuskris į Mėnulį, tuo tarpu Muta nusprendžia nukeliauti dar toliau – iki Marso. 2025-aisiais, prabėgus devyniolikai metų, Hibito įgyvendino savo svajonę ir tapo JAXA astronautu bei yra paskiriamas misijai į Mėnulį. Kita vertus, Mutos gyvenimas nesusiklostė taip, kaip jis tikėjosi. Tačiau serialo eigoje Muta prisimena savo svajonę ir gauna šansą sudalyvauti JAXA organizuojamoje astronautų rengimo programoje. Serialo veiksmas sukasi apie Mutą, bandantį sekti jaunesniojo brolio pėdomis.

## Išnašos
Danilas Kviatas

**Danilas Kviatas** (, g. 1994 m. balandžio 26 d.) – Formulės 1 lenktynininkas iš Rusijos, buvęs „Scuderia AlphaTauri“ komandos narys.

## Karjera
Iki Formulės 1 jis lenktyniavo Formulės BMW, „Renault“ ir GP 3 čempionatuose. 2012 m. D. Kviatas tapo Formulės *Renault 2.0 Alps*, o 2013 m. – GP 3 čempionu.

2013 m. spalio mėnesį rusas pasirašė sutartį su Formulės 1 „Toro Rosso“ ekipa.

Prieš 2015 m. sezono pradžią rusas pasirašė sutartį su „Red Bull“ komanda.

2016 m. gegužės 5 dieną prieš pat lenktynes Barselonoje Danilas Kviatas buvo grąžintas į „Toro Rosso“ komandą, o vietoj jo Maksas Verstapenas buvo priimtas į „Red Bull“.

2017 m. rugsėjo 26 d. rusą „Toro Rosso“ komandoje pakeitė prancūzas Pjeras Gasli. 2017 m. JAV Grand Prix D. Kviatas vėl grįžo į „Toro Rosso“ gretas, kai į „Renault“ perėjo Karlosas Sainsas jaunesnysis. Tačiau po šių lenktynių „Toro Rosso“ atsisveikino su rusu ir likusiam sezonui naudojosi Brendono Hartlio ir Pjero Gasli paslaugomis.

## Šaltiniai

## Nuorodos
* Oficiali lenktynininko svetainė
Piotras Jelfimovas

**Piotras Jelfimovas** (; g. 1980 m. vasario 15 d. Mogiliave) – Baltarusijos dainininkas, dainų autorius, Baltarusijos atstovas 2009 m. Eurovizijos konkurse.

1998 metais baigė muzikos ir choreografijos mokyklą gimtajame Mogiliave. 2004 metais laimėjo „Slavianski Bazaar“ konkursą Vitebske.

## Diskografija
* 2006 – Я хочу
* 2007 – Колокола
* 2009 – Eyes That Never Lie
* 2009 – С новым рожденьем
* 2012 – Книга откровений

## Galerija

Vaizdas:Piotr Jalfimaw 01.jpg
Vaizdas:Piotr Jalfimaw 02.jpg
Vaizdas:Piotr Jalfimaw 03.jpg


## Nuorodos
* Oficiali svetainė

|-
Beinisvjordas

**Beinisvjordas** () – 470 m aukščio uola Suvurojaus saloje, Fareruose. Stūkso tarp Lopros ir Sumbos kaimų. Beinisvjordo vertikalūs klifai atsisukę jūros pusėn, kitoje pusėje link Sumbos kaimo leidžiasi augmenija apaugęs šlaitas. Trikampė Beinisvjordo viršūnė matoma iš daugelio Suvurojaus vietų, įskaitant Loprą, Nesą, Marknoirį bei rytinę Vaguro dalį.

Farerų salų poetas Poul F. Joensen (1898–1970) minėjo Beinisvjordą savo eilėraščiuose, kaip šalies saugotoją.

## Galerija

Beinisvord, westcoast of suduroy, faroe islands.JPG|Vaizdas iš Beinisvjordo į Suvurojaus vakarinį krantą
Faroe.beinisvørð.3.jpg|Beinisvjordas ir vakarinis Suvurojaus krantas
Map-sumba-faroes.png|Pietų Suvurojaus žemėlapis


## Šaltiniai
Borku regionas

**Borku regionas** (, ) – administracinis regionas Čado šiaurinėje dalyje. Šiaurėje turi sieną su Libija. Administracinis centras – Faja Laržo.

Borku yra didžiausias Čado regionas. Sudarytas 2008 m., padalinus ligtolinį Borku–Enedžio–Tibesčio regioną.

## Geografija

Didesniąją regiono dalį užima Sachara, šiaurėje iškilęs Tibesčio kalnynas.

## Gyventojai

Dauguma gyventojų – tubai. Yra arabų ir kt. tautų atstovų, kurių didelė dalis yra klajokliai.

## Administracinis suskirstymas

Borku regionas padalintas į 2 departamentus (skliaustuose – administracinis centras):
* Borku departamentas (Faja Laržo)
* Borku Jalos departamentas (Kirdimis)
Skalafjordas

**Skalafjordas** (, ), dar žinomas kaip **Kongshavnas** () – didžiausias fjordas Farerų salose, stūksantis Eisturojaus saloje. Prie fjordo įsikūrę: Strenduras, Inan Glyvuras, Skalis, Skalabotnuras, Gotueidis, Skipanesas, Soldarfjordas, Lambareidis, Glyvraras, Saltangara, Runavikas, Saltnesas ir Toftiras.

## Galerija

Skálafjørður, Faroe Islands.JPG|Skalafjordas
Harbour of Runavík, Faroe Islands.JPG|Runaviko prieplauka. Tolumoje matomas Skalafjordas
Ugnyje (filmas)

**Ugnyje** () – 1983 m. JAV režisieriaus Roger Spottiswoode sukurta drama apie karo žurnalistų darbą Nikaragvoje 1979 m. revoliucijos metu. Nors filmo pagrindas yra tuo metu valdžiusio prezidento Samoso vadovaujamų karinių pajėgų įvykdytas kompanijos ABC žurnalisto Billo Stewarto ir jo vertėjo Juano Espinoza nužudymas, didžioji dalis veiksmo juostoje neturi nieko bendro su tikrove.

Filmas buvo nominuotas „Oskarui“ už geriausią muziką.

## Pagrindiniai aktoriai
: *Aktorius – vaidmuo*
* Nick Nolte – Raselas Praisas
* Gene Hackman – Aleksas Greizeris
* Joanna Cassidy – Kler
* Ed Harris – Outsas
* Jean–Louis Trintignant – Marselis Džeizi

## Turinys

Fotografas Raselas Praisas, rengiantis reportažus iš įvairių karinių konfliktų vietų, po užduoties Čade atvyksta į Nikaragvą, kur prasidėjo pilietinis karas tarp prezidento Samosos bei sandinistų fronto. Sandinistams vadovaujančio komandantės Rafaelio niekas nėra matęs ir Praisas kartu su kolege žurnaliste Kler nusprendžia bet kokia kaina gauti jo interviu. Po didelių pastangų ir pavojų, kuriuos tenka patirti fiksuojant gatvių mūšius, pasklinda žinia apie Rafaelio mirtį, tačiau daugelis tai laiko Samosos propagandiniu triuku.

Galiausiai Praisas ir Kler atsiduria sukilėlių stovykloje ir sužino, kad Rafaelis iš tiesų žuvo. Jų prašoma padaryti keletą nuotraukų ir jas išplatinti, siekiant bent laikinai paneigti gandu apie vado mirtį. Praisas su Kler abejoja, nes tai nesuderinama su žurnalisto etika, tačiau prieš tai nemažai laiko praleidę Samosos aplinkoje ir galėję įsitikinti šio korupcija bei kitais nešvariais darbais, nutaria įvykdyti prašymą.

Nuotraukos turi didelį pasisekimą, jos rodomos per televiziją JAV ir virsta plakatais Nikaragvoje, tačiau netrukus Praisas supranta esąs išnaudojamas paslaptingo prancūzo Marselio Džeizi, padedančio prezidentui Samosai, atstovaujančiam CŽV ir turinčiam savo paties interesų vienu metu. Džeizi žino, kad Rafaelis miręs, tačiau leidžia Praisui atlikti seriją nuotraukų, kad vėliau jose atpažintų kitus pasipriešinimo dalyvius ir galėtų juos sunaikinti.

Tuo metu Į Nikaragvą atvyksta Praiso ir Kler bičiulis žurnalistas Aleksas Greizeris, besitikintis gauti iš Rafaelio interviu. Praisui prisipažinus, kad nuotraukose yra jau negyvas sukilėlių vadas, Greizeris pagrasina visiems paskelbti tiesą ir apkaltina fotografą pažeidus pagrindinį principą – nesikišti.

Po keleto dienų, pykčiui atlėgus, Greizeris su Praisu išvyksta į miestą, tikėdamiesi gauti interviu iš kitų sukilėlių. Prie vieno iš oficialiai šalies valdžiai ištikimos kariuomenės įrengtų patikrinimų postų Greizeris nušaunamas, tačiau Praisas spėja viską nufotografuoti. Netrukus ant kojų sukeliama visa kariuomenė, kurios tikslas: rasti fotografą anksčiau negu šis spės išplatinti nuotraukas, galinčias priartinti prezidento Samosos valdymo galą…

## Apdovanojimai
* Oskaras (nominacija) – geriausia muzika (Jerry Goldsmith)
* Auksinis gaublys (nominacija) – geriausias antrojo plano aktorius (Gene Hackman)
* Auksinis gaublys (nominacija) – geriausia muzika (Jerry Goldsmith)
* BAFTA (nominacija) – geriausias montažas
Matkotas

**Matkotas** arba **Freskobolas** – iš Izraelio kilęs rakečių žaidimas, kuris dažniausiai žaidžiamas paplūdimio aikštelėse. Dažnai vadinamas Izraelio nacionaliniu sportu.

## Taisyklės
Žaidimo metu medine rakete mušamas guminis skvošo kamuoliukas siekiant kuo daugiau kartų atmušti kamuoliuką nesustojant ir nenumetant jo ant žemės. Priskiriamas prie paplūdimio sporto šakų. Žaidimą gali žaisti du ar daugiau žmonių.

Tradiciškai raketės gaminamos iš medžio. Kartais įrėmintos plastmasėje. Rakečių galvos apvalios formos su trumpu kotu.

## Istorija
Žaidimo pavadinimas kilo nuo rakečių tipo *matka*. Žaidimas iš Izraelio paplito ir į kitas šalis: Braziliją, Tailandą.
Paskutinė 174-o maršruto stotelė

**Paskutinė 174-o maršruto stotelė** () – 2008 m. Brazilijoje sukurta ir realiais įvykiais paremta drama apie 2000 m. Rio de Žaneire įvykusį 174-ojo maršruto autobuso užgrobimą. Juostą sudaro tarsi dvi atskiros dalys: išgalvotas pagrindinio herojaus Sandro gyvenimas iki autobuso užgrobimo ir realiai įvykusi įkaitų drama, kuri sulaukė didžiulio atgarsio visoje šalyje, nes vyko viešoje vietoje, buvo tiesiogiai transliuojama televizijos, o nesėkmingų policijos veiksmų pasekoje nebuvo išvengta aukų.

2009 m. Brazilijos kultūros ministerija išrinko filmą atstovauti šaliai Oskarų konkurse geriausio užsienio filmo kategorijoje, tačiau juosta nepateko į finalą.

## Pagrindiniai aktoriai
: *Aktorius – vaidmuo*
* Michel Gomes – Sandro do Nascimeno
* Cris Vianna – Marisa
* Marcello Melo Junior – Ale
* Anna Cotrim – Valkirija
* Gabriela Luiz – Sonija
Biatlonas 2014 m. žiemos paralimpinėse žaidynėse – Moterų 6 km

**[[2014 m. žiemos paralimpinės žaidynės|2014 m. žiemos paralimpinių žaidynių]] moterų 6 km biatlono** rungtis vyko Lauros biatlono ir slidinėjimo komplekse šalia Krasnaja Polianos. Rungtynės vyko kovo 8 d., šeštadienį.

## Su regos sutrikimais

## Sėdomis

## Stovint
Ežero regionas (Čadas)

**Ežero regionas** (, ) – administracinis regionas Čado vakarinėje dalyje. Vakaruose turi sieną su Nigerija, Nigeriu ir Kamerūnu. Administracinis centras – Bolis.

## Geografija

Regiono teritorijoje yra Čadui priklausanti Čado ežero dalis.

## Gyventojai

Apie 2/3 krašto gyventojų sudaro kanembai, 18 % – budumai.

## Administracinis suskirstymas

Ežero regionas padalintas į 2 departamentus (skliaustuose – administracinis centras):
* Mamdi departamentas (Bolis)
* Vaji departamentas (Nguris)
Hadžero–Lamiso regionas

**Hadžero–Lamiso regionas** (, ) – administracinis regionas Čado vakarinėje dalyje. Vakaruose turi sieną su Kamerūnu. Administracinis centras – Masakoris.

Sukurtas 2002 m. iš Šario–Bagirmio regiono dalies. Iki 2002 m. vadintas ***Gozo–Atoro regionu***.

## Geografija

Vakaruose siekia Čado ežero pakraštį. Rytuose telkšo Šario baseino šlapynės.

## Gyventojai
Regionas priklauso Kanem-Borno kultūrinei zonai. Jame gyvena susimaišę labai įvairios kilmės gyventojai, tarpusavyje naudojantys Čado arabų kalbą.

## Administracinis suskirstymas

Hadžero–Lamiso regionas padalintas į 3 departamentus (skliaustuose – administracinis centras):
* Dababos departamentas (Bokoras)
* Daganos departamentas (Masakoris)
* Haraze al Biaro departamentas (Masagetas)
Kanemo regionas

**Kanemo regionas** (, ) – administracinis regionas Čado vakarinėje dalyje. Vakaruose turi sieną su Nigeriu. Administracinis centras – Mao.

2008 m. iš rytinės regiono dalies sudarytas Bahr El Gazelio regionas.

## Geografija

Regionas yra Sahelio gamtinėje srityje, šiaurėje pereina į Sacharos smėlynus (Džurabo ergą).

## Gyventojai
Regiono pietinė dalis priklauso Kanem-Bornu kultūrinei zonai ir čia vyrauja kanuriai kanembai (40 % gyventojų) bei bagarai (arabai, 5 %). Šiaurinėje, dykuminėje dalyje pagrindinė etninė grupė yra tubai dazai (48 % gyventojų).

## Administracinis suskirstymas

Kanemo regionas padalintas į 3 departamentus (skliaustuose – administracinis centras):
* Kanemo departamentas (Mao)
* Šiaurės Kanemo departamentas (Noku)
* Vadi Bisamo departamentas (Mondas)
Biatlonas paralimpinėse žaidynėse

**[[Biatlonas|Biatlono]]** varžybos žiemos **[[Paralimpinės žaidynės|paralimpinėse žaidynėse]]** rengiamos nuo 1988 m. žiemos paralimpinių žaidynių Insbruke (Austrija).

## Rungtys

## Medalių lentelė
 NPK, parašyti *kursyvu*, nebedalyvauja žiemos parolimpiadoje.

*Duomenys po [[2010 m. žiemos paralimpinės žaidynės|2010 m. žiemos paralimpinių žaidynių]]*

## Taip pat skaitykite
* Biatlonas olimpinėse žaidynėse

## Šaltiniai
Mandulo regionas

**Mandulo regionas** (, ) – administracinis regionas Čado pietinėje dalyje. Pietuose turi sieną su Centrinės Afrikos Respublika. Administracinis centras – Kumra.

Sudarytas iš dalies Vidurio Šario regiono.

## Geografija

Regionas yra savanų gamtinėje srityje, prie Uhamo upės.

## Gyventojai

Pagrindinės etninės grupės yra sarai, mbajai, narai, dajai, tumakai.

## Administracinis suskirstymas

Mandulo regionas padalintas į 3 departamentus (skliaustuose – administracinis centras):
* Vakarų Mandulo departamentas (Bedžondas)
* Rytų Mandulo departamentas (Kumra)
* Bahr Saros departamentas (Moisala)
Rogučių ledo ritulys 2014 m. žiemos paralimpinėse žaidynėse

**[[Rogučių ledo ritulys|Rogučių ledo ritulio]]** varžybos **[[2014 m. žiemos paralimpinės žaidynės|2014 m. žiemos paralimpinėse žaidynėse]]** vyko *Šaba* arenoje (Sočis, Rusija) 2014 m. kovo 8-15 dienomis. Iš viso varžysis 8 komandos mišrių komandų turnyre.

## Kvalifikacija

## Preliminarinis raundas

### A grupė

### B grupė

## Klasifikacinis raundas

### 5-8 vietų atkrintamosios varžybos

### Dėl 7-tos vietos

### Dėl 5-tos vietos

## Medalių turnyras

### Pusfinaliai

### Dėl bronzos medalio

### Dėl aukso medalio
Transpozonas

**Transpozonai** () – DNR sekos, galinčios keisti savo vietą genome. Kartais gali sukurti arba „apsukti“ mutacijas ir pakeisti genomo dydį. Transpozicija dažnai įvyksta dėl transpozonų padvigubėjimo. Už „šokinėjančių genų“ atradimą 1983 m. Barbara McClintock buvo apdovanota Nobelio premija.

Transpozonai yra priskiriami prie nekoduojančių DNR, tačiau nustatyta, jog jie yra svarbūs genomo evoliucijoje ir funkcijose. Transpozonai sudaro didelę dalį eukariotų genomų.

## Transpozonų reikšmė

### Horizontaliam bakterijų atsparumo antibiotikams plitimui
Transpozonai bakterijose dažnai turi antibiotikų atsparumo genus. Jie gali nukeliauti į plazmides, kurios dalyvauja horizontaliame genų perdavime, taip transpozonai padeda plisti antibiotikų atsparumui bakterijose.

### Ligų atsiradimui
Transpozonai gali įsiterpti į svarbias genų sekas ir taip pakenkti jų aktyvumui, pvz.: įsiterpus netoli transkripcijos pradmens, gali paskatinti sekos hipertransliaciją ar padidėjusį genų aktyvumą ir tokiu būdu net sukelti vėžį. Taip pat dažnai keičiant buvimo vietą bei dauginantis padidėja mutacijų tikimybė, o kai transpozonas pats atlieka svarbią funkciją ir pakeičia buvimo vietą, pažaida gali nebūti tinkamai atitaisyta.

### Organizmų [[Evoliucija|evoliucijai]]
Transpozonai, priklausomai nuo jų vietos genome, gali turėti tiek naudos, tiek žalos organizmams. Evoliucijai tai – svarbus veiksnys, jos metu išlieka geriausiai prisitaikę, o silpniausi yra eliminuojami. Transpozonai turi įtakos didesnei požymių įvairovei ir taip pagreitina evoliucijos eigą.

### [[Biotechnologija]]i
Kadangi šios DNR sekos gali pačios daugintis ir plisti, jos yra naudojamos kaip vektoriai, galintys į organizmą įnešti reikiamą geną, taip pat naudojami baltymų raiškos tyrimams, gali būti pažymimi, įterpiami į genomą ir stebimas baltymų raiškos pokytis, priklausomai nuo transpozonų buvimo vietos.
Frotažas (dailė)

**Frotažas** (, 'trynimas') – įvairių daiktų faktūros atspaudo gavimo technika, būdinga siurrealizmo dailės technikai, grindžiama automatizmo metodu. Ant reljefinio paviršiaus (monetos, medalio, neobliuotos lentos) dedamas popierius, kartais drobė ir trinamas pieštuku, kreidele arba dažuose pamirkytu tamponu. Gaunama faktūra ir raštai, sukuriamos netikėtos vaizdinės asociacijos. Frotažo metodas taikomas ir šiuolaikinėje tapyboje.

Šią techniką 1925 m. savo grafikos ir tapybos darbuose pradėjo naudoti vokiečių dailininkas Maksas Ernstas.

## Literatūra

* Jerome Bertram: *Brasses and brass rubbing in England*. David & Charles, 1973, ISBN 0715361651
* Jerome Bertram (Hrsg): *Monumental brasses as art and history*. – Stroud, 1996
* Clare Gittings: *Brasses and brass rubbing*. – London, 1970
* James Mann: *Monumental brasses*. Harmondsworth, 1957
* Malcolm Norris: *Brass rubbing*. London, 1977

## Šaltiniai
Impasto

**Impastas** (, 'spalvų derinys') – tapymo būdas iškiliais aliejiniais dažais, tempera, akrilu arba guašu, tirštais, faktūriškais potėpiais, ypač siekiant išgauti šviesos efektą. Dažai gali būti sumaišomi tiesiai ant drobės.

Aliejiniai dažai impasto technikai yra tinkamiausi, nes juos galima storai užtepti, pasižymi lėtu džiūvimu. Šiam tikslui tinka ir akrilas. Siekiant panaudoti akvarelę ar temperą, tenka pridėti tirštiklių. Dailininkas gali išgauti dalinį impasto efektą ir su pastele, sausą dažą prispausdamas prie popieriaus paviršiaus.

Šią techniką pradėjo naudoti Rembrantas, Ticianas, Vermejeris, siekę išryškinti paveiksluose drabužių klostes, juvelyrinių dirbinių žavesį. Daug vėliau prancūzų impresionistai kūrė ištisas drobes, kuriose gausu impasto technikos efektų. Vincentas van Gogas impasto pagalba paryškino savo kūrinių estetiką ir įspūdį. Abstrakčiojo ekspresionizmo dailininkai Hans Hofmann, Willem de Kooning ypač plačiai taikė impastą, norėdami išryškinti patį tapybos veiksmą. Dar vėliau, vokietis Frank Auerbach savo paveiksluose tiek „tepė“, jog kai kurie jų tapo beveik trijų dimensijų kūriniais.

## Nuorodos

* Impasto galerija
Danaja (reikšmės)

**Danaja** – ši sąvoka turi įvairias reikšmes:

Mitologijoje:

* Danaja – senovės graikų deivė

Tapyboje:

* Danaja (Klimtas) – Klimto paveikslas
* Danaja (Correggio) – Koredžo paveikslas
* Danaja (Rembrantas) – Rembranto paveikslas
* Danaja (Ticianas) – Ticiano paveikslų serija
Daiva Jodeikaitė

**Daiva Jodeikaitė** (g. 1966 m. balandžio 1 d. Rokiškyje) – Lietuvos krepšininkė, trenerė, ilgametė nacionalinės moterų krepšinio rinktinės narė.

## Biografija

Vilniaus krepšinio mokyklos auklėtinė. Pirmoji trenerė V. Makutėnienė. Nuo 1980 m. žaidė VU, VVPI, Vilniaus Kibirkšties (1980-88), Šviesos (1988-90), Lodzės LKS (1990–2005) krepšinio komandose. 1986 m. TSRS sporto meistrė. 1997 m. baigė Lodzės universitetą ir įgijo kūno kultūros ir sveikatos magistro laipsnį. 2005–2008 m. Lodzės LKS sporto mokyklos trenerė. 1987–1998 m. Lietuvos moterų rinktinės žaidėja: žaidė 58 rungtynes, pelnė 421 tašką. 2008–2009 m. treniravo Widzew Łódź komandą. 2013 m. su Vilniaus „Svaja“ tapo pasaulio veteranių čempionė.

## Klubai

* 1980–1988:  Vilniaus Kibirkštis
* 1988–1990:  Vilniaus Šviesa
* 1990–2005:  ŁKS Łódź

## Pasiekimai

* 2003 m. Lenkijos moterų krepšinio lygos 3 vietos laimėtoja
* 1998 m. Lenkijos moterų krepšinio lygos 2 vietos laimėtoja
* 1997 m. Lenkijos moterų krepšinio lygos 1 vietos laimėtoja
* 1996 m. Lenkijos moterų krepšinio lygos 2 vietos laimėtoja
* 1995 m. Lenkijos moterų krepšinio lygos 1 vietos laimėtoja
* 1994 m. Lenkijos moterų krepšinio lygos 3 vietos laimėtoja
* 1991 m. Lenkijos moterų krepšinio lygos 2 vietos laimėtoja
* 1990 m. Lietuvos Moterų krepšinio lygos 1 vietos laimėtoja
* 1989 m. Lietuvos Moterų krepšinio lygos 1 vietos laimėtoja

## Nuorodos

* Biografija
* Profilis www.fibaeurope.com
* Daiva Jodeikaitė: “Krepšinis – mano gyvenimas“
Pasieniečio diena

**Pasieniečio diena** – postsovietinių šalių profesinė pasienio pareigūnų šventė. Kilo iš KGB pasienio kariuomenės šventės, kasmet švęstos gegužės 28 d. Kai kuriose šalyse, vengiant sąsajų su sovietmečiu, data perkelta. Lietuvoje VSAT pareigūnų minima birželio 29 d.

## Istorija
1918 m. gegužės 28 d. Tarybų Rusijos Liaudies komisarų tarybos nutarimu įkurta Rusijos pasienio apsauga. Tada sukurta ir Vyriausioji pasienio apsaugos valdyba, į kurią perėjo buvusios Rusijos atskirojo pasienio sargybos korpuso valdybos karininkai. Dabartinis šių struktūrų įpėdinis yra Rusijos FSB Pasienio tarnyba.

## TSRS
Šventimo esmė būdavo parodyti pasienio kariuomenės galią, pakelti pasienio kariuomenės karininkų, kareivių ir jūrininkų kovinę dvasią atliekant tarnybines pareigas.

Pasieniečio dieną būdavo priimta dėti gėles ir vainikus ant nežinomo kareivio kapo. Taip buvo parodoma pagarba tiems, kurie pirmieji kovėsi ir žuvo atremdami Vokietijos ir sąjungininkų kariuomenių puolimą TSRS-Vokietijos karo pradžioje.

## Lietuvoje
Lietuvoje pasieniečių diena pirmą kartą paminėta 1922 m. birželio 22 d. Tų metų sausį tuometinis Lietuvos krašto apsaugos ministras Petras Šimkus pasirašė įsakymą kariuomenei, kuriuo įteisino profesinę pasieniečių dieną – birželio 29-ają kaip Pasienio pulko šventę. 1999 m. pirmą kartą po antrojo nepriklausomybės atgavimo 1990 m. kovo 11 d. Pasieniečių dienos minėjimas buvo atkurtas ir Valstybės sienos apsaugos tarnyboje ir jos padaliniuose ji vėl pradėta minėti birželio 29-ąją.

## Pasieniečio diena posovietinėse šalyse
Dalis buvusių TSRS respublikų po nepriklausomybės gavimo išlaikė šią šventę kaip pagarbos tarybiniams kareiviams pasieniečiams ženklą. Pvz., Baltarusijoje, Kirgizijoje, Tadžikistane gegužės 28 d. Pasieniečio dieną švenčia, kaip kad ji švenčiama Rusijoje.

Turkmėnijoje Pasieniečio diena švenčiama rugpjūčio 11 d., nes tą dieną 1992 m. buvo įkurta Turkmėnijos Valstybinė pasienio tarnyba..

Ukrainoje Pasieniečio diena švenčiama balandžio 30 d. Prezidento Petro Porošenkos įsakymu šventės diena buvo pakeista į balandžio 30 d. po 2014 m. Rusijos įvykdytos Krymo aneksijos. Ši data mini Ukrainos nepriklausomybės karo dieną, kai 1918 m. balandžio 30 d. Ukrainos kariuomenė nustatė Ukrainos valstybės sieną Kovpakio gyvenvietėje.

Azerbaidžane Pasieniečio diena švenčiama rugpjūčio 18 d., nes būtent 1919 m. rugpjūčio 18 d. Azerbaidžano Demokratinės Respublikos parlamentas pasirašė įsaką „Apie Azerbaidžano Respublikos valstybės sienos apsaugą“ ir „Azerbaidžano Respublikos pasienio muitinės apsaugos sukūrimo įstatymą“.
Šio įstatymo I straipsnyje buvo sakoma: „Visame Azerbaidžano pasienyje įkurti 99 pasienio postus, kuriuose turi tarnauti 992 pasieniečiai  siekiant apsaugoti Azerbaidžano respublikos sieną nuo neteisėtos prekybos ir kontrabandos“. Rugpjūčio 18 d. švente 2000 m. paskelbė Azerbaidžano prezidentas Heidaras Alijevas.

## Nuorodos
Transpozazė

**Transpozazė** yra fermentas, kuris jungiasi prie transpozono pabaigos ir katalizuoja jo judėjimą į kitą genomo vietą iškirpdamas ir įklijuodamas arba replikacijos transpozicijos būdu.

Žodis „transpozazė“ buvo paminėtas žmonių, kurie nuklonavo fermentą reikalingą Tn3 transpozono transpozicijai. Transpozonų egzistavimą 1940 m. paskelbė Barbara McClintock, kuri tyrinėjo kukurūzų paveldimumą, bet tikrasis molekulinis pagrindas buvo apibūdintas vėlesnių tyrimų metu. McClintock atrado, kad chromosomų dalys pakeičia savo padėtį, šokinėdamos nuo vienos chromosomos iki kitos. Šių transpozonų perskirstymas (kurie koduoja spalvas) leido kitoms pigmentiniams genams pasireikšti. Transpozicija kukurūzuose pakeitė jų spalvas, nors kituose organizmuose, kaip bakterijos, tai gali lemti atsparumą nuo antibiotikų. Transpozicija taip pat svarbi kuriant genetinę įvairovę ir taip įvairios rūšys prisitaiko prie kintančių aplinkos sąlygų. Žmogaus evoliucijos eigoje apie 40 % žmogaus genomo keitė savo vietas transpozicijos metodu.

Transpozazės yra grupuojamos pagal EC numerius EC 2.7.7.

Genų kodavimas transpozaze yra labiausiai paplitęs daugelio organizmų genomuose.
Žemjūrės pasakos

**Žemjūrės pasakos** (; ) – 2006 m. japonų animacinis fantastinis filmas, režisuotas Goro Mijadzakio. Filmas sukurtas studijoje „Studio Ghibli“.

Filmas remiasi pirmų keturių Ursulos K. Le Gvin „Žemjūrės“ ciklo knygų („A Wizard of Earthsea“, „The Tombs of Atuan“, „The Farthest Shore“ ir „Tehanu“) motyvais, tačiau filmo pavadinimas pasiskolintas iš apsakymų rinkinio „Žemjūrės pasakos“ (*Tales from Earthse*), išleisto 2001 m. Nors iš pradžių rašytoja teigė, kad filmas nusisekęs, visgi vėliau išreiškė nusivylimą filmo pabaiga.

Japonijoje buvo išleista filmo manga adaptacija.

## Apie filmą
Šis filmas yra pirmasis studijos „Studio Ghibli“ bandymas adaptuoti bet kurią vieną iš „Žemjūrės“ ciklo dalių. Anksčiau daugelis režisierių, įskaitant Hajao Mijadzakį, bandė ekranizuoti „Žemjūrės“ ciklą, bet nesulaukė pačios knygų serijos autorės pritarimo. Kuomet Le Gvin išgirdo apie Mijadzakio susidomėjimą pastatyti jos kūrinio ekranizaciją, ji nebuvo mačiusi nei vieno iš jo filmų ir manė, esą jo animacija panaši į Disnėjaus, todėl nedavė sutikimo.

2003 m., po laimėto Oskaro už filmą „Stebuklingi Šihiros nuotykiai Dvasių pasaulyje“, Hajao Mijadzakis sulaukė Le Gvin pritarimo, bet tuomet buvo užsiėmęs filmo „Keliaujanti Haulo pilis“ režisūra. „Studio Ghibli“ vadovas Tošijo Sudzukis nusprendė, kad Hajao sūnus Goro Mijadzakis, kuris patarinėjo filmo kūrime, turėtų gauti teisę išbandyti jėgas režisūroje. Hajao nebuvo patenkintas šiuo sprendimu, manydamas, kad Goro trūko patirties. Jiedu nesikalbėjo vienas su kitu visos filmo kūrybos metu, tačiau vėliau, pirmosios peržiūros metu, Hajao pripažino sūnaus darbą.

## Siužetas

Pasakojama burtininko Gedo (geriau žinomo *Paukštvanagio* vardu) istorija. Burtininkas ieško jėgų, kurios į Žemjūrės pasaulį atnešė mįslingų neramumų, sutrikdžiusių pasaulio pusiausvyrą – mažėja derlius, dingsta galvijai, vėl pasirodė drakonai, o žmoniją apniko chaosas. Pakeliui burtininkas išgelbsti Areną, nerimastingą jaunąjį princą, kuris paliko savo namus ir yra persekiojamas mįslingo savo paties šešėlio. Arenas prisijungia prie Paukštvanagio kelionės ir jiems beartėjant prie jų persipynusių likimų, jiedu sutinka Teną, buvusią dvasininkę, ir jos subjaurotą įdukrą Teru. Senkant Paukštvanagio magiškoms galioms, visi jie kartu turi susivienyti tam, kad nugalėtų piktąją raganą Kumo, kuri siekia įgauti nemirtingumą ir sunaikinti Žemjūrės pasaulį.

## Išnašos